cyanic-selkie/wikianc huggingface dataset:
ভারতীয় মহাকাশ গবেষণা সংস্থা
এস-ব্যান্ড স্পেকট্রাম কেলেঙ্কারি
ভারতে, ইলেক্ট্রোম্যাগনেটিক স্পেকট্রাম, বেতার যোগাযোগের জন্য একটি দুষ্প্রাপ্য সম্পদ হওয়ায় ভারত সরকার টেলিকম কোম্পানিসমূহের ব্যবহারের জন্য নিলাম করে। এর মূল্যের উদাহরণ হিসাবে, ২০১০ সালে ৩জি স্পেকট্রামের ২০ মেগাহার্টজ ₹৬৭৭ বিলিয়ন (ইউএস$৯.৫ বিলিয়ন) নিলাম করা হয়েছিল। স্পেকট্রামের এই অংশ স্থল যোগাযোগের জন্য বরাদ্দ করা হয় (সেল ফোন)। যাইহোক, ২০০৫ সালের জানুয়ারি মাসে এন্ট্রিক্স কর্পোরেশন (ইসরোর বাণিজ্যিক শাখা) এস-ব্যান্ড ট্রান্সপন্ডার (৭০ মেগাহার্টজ স্পেকট্রামের পরিমাণ) লিজের জন্য দেবাস মাল্টিমিডিয়া (প্রাক্তন ইসরো কর্মচারী এবং মার্কিন যুক্তরাষ্ট্র থেকে ভেঞ্চার পুঁজিপতিদের দ্বারা গঠিত একটি বেসরকারি সংস্থা) এর সাথে ১৪ বিলিয়ন মার্কিন ডলারের একটি চুক্তি স্বাক্ষর করে, যা ১২ বছরের মধ্যে পরিশোধ করার কথা বলা হয়। এই কৃত্রিম উপগ্রহসমূহেতে ব্যবহৃত স্পেকট্রাম (২৫০০ মেগাহার্টজ ও তার বেশি) আন্তর্জাতিক টেলিযোগাযোগ ইউনিয়ন বিশেষভাবে ভারতে কৃত্রিম উপগ্রহ ভিত্তিক যোগাযোগের জন্য বরাদ্দ করা হয়। কল্পিতভাবে, যদি স্থলজ প্রেরণে ব্যবহারের জন্য স্পেকট্রাম বরাদ্দ পরিবর্তন করা হয় এবং যদি এই ৭০ মেগাহার্টজ বর্ণালি ৩জি স্পেকট্রাম ২০১০ সালে নিলাম মূল্যে বিক্রি করা হয়, তাহলে এর মূল্য ₹২,০০০ বিলিয়ন (ইউএস$২৮ বিলিয়ন) হতে পারে। এটি একটি অনুমানমূলক পরিস্থিতি ছিল। যাইহোক, ভারতের কন্ট্রোলার ও অডিটর জেনারেল এই অনুমানমূলক পরিস্থিতি বিবেচনা করে এবং মূল্যসমূহের মধ্যেকার পার্থক্যকে ভারত সরকারের ক্ষতি হিসাবে অনুমান করে।
গর্জন
গর্জন সুন্দরবনের অন্যতম প্রধান বৃক্ষ। সুন্দরবনের নদী ও খালের তীরে এ গাছ দেখতে পাওয়া যায়। গর্জন গাছের পাতা পুরু, ফল দেখতে সজনের মতো লম্বা। বট গাছের মতো গর্জন গাছের শেকড়ও ঝুলে থাকে। গর্জন হচ্ছে রাইজোফোরাসিয়ে পরিবারের একটি উদ্ভিদ। এই গাছটির অস্ট্রেলিয়া (কুইন্সল্যান্ড এবং উত্তরাঞ্চলীয় অংশে), গুয়াম, ভারত, ইন্দোনেশিয়া, মালয়েশিয়া, মাইক্রোনেশিয়া, নিউ ক্যালিডোনিয়া, পাপুয়া নিউগিনি, ফিলিপাইন, সিঙ্গাপুর, সলোমন দ্বীপপুঞ্জ, শ্রীলঙ্কা, তাইওয়ান, মালদ্বীপ, থাইল্যান্ড, ভানুয়াটু, এবং ভিয়েতনাম দেখা মিলে।
ফিলিপাইনে একে ‘বাখাও লালাকি’, মালদ্বীপে ޫރަނޑ" রান্ডু, ভিয়েতনামে ডুওস ('Đước'), ভারতবর্ষে গর্জন, এবং আরও বিভিন্ন স্থানীয় নামে ডাকা হয়।
মোহাম্মদ রফি
মোহাম্মদ রফি (ਮੁਹੰਮਦ ਰਫ਼ੀ; ২৪ ডিসেম্বর, ১৯২৪ - ৩১ জুলাই, ১৯৮০) ব্রিটিশ ভারতের পাঞ্জাব প্রদেশে জন্মগ্রহণকারী বিখ্যাত ভারতীয় সঙ্গীতশিল্পী। একসময় তিনি সমগ্র উপমহাদেশে অত্যন্ত জনপ্রিয় ব্যক্তিত্ব ছিলেন। তিনি সঙ্গীত ভুবনে সুদীর্ঘ চার দশক সময়কাল অতিবাহিত করেন। সঙ্গীত কলায় অসামান্য অবদান রাখায় শ্রেষ্ঠ গায়ক হিসেবে জাতীয় পদক এবং ৬-বার ফিল্মফেয়ার পুরস্কারে ভূষিত হয়েছেন মোহাম্মদ রফি। এছাড়াও, ১৯৬৭ সালে ভারত সরকার প্রদত্ত পদ্মশ্রী সম্মানেও অভিষিক্ত হয়েছেন তিনি। প্রায় চল্লিশ বছর সময়কাল ধরে সঙ্গীত জগতে থাকাকালীন ছাব্বিশ হাজারেরও অধিক চলচ্চিত্রের গানে নেপথ্য গায়ক বা প্লেব্যাক সিংগার হিসেবে সম্পৃক্ত ছিলেন মোহাম্মদ রফি। তিনি বহুবিধ গানে অংশ নেয়ার বিশেষ ক্ষমতার অধিকারী ছিলেন। তন্মধ্যে শাস্ত্রীয় সঙ্গীত, দেশাত্মবোধক গান, বিরহ-বিচ্ছেদ, উচ্চ মার্গের প্রেম-ভালবাসা, কাওয়ালী, ভজন, গজল-সহ বিভিন্ন গোত্রের গানে দক্ষতা ও পারদর্শিতা দেখিয়েছেন সমানভাবে। বিশেষ করে হিন্দি এবং উর্দু ভাষায় সমান দক্ষতা থাকায় তার গানগুলোতে বৈচিত্র্য এসেছে সমধিক।
হিন্দিসহ কোনকানি, উর্দু, ভোজপুরী, উড়িয়া, পাঞ্জাবী, বাংলা, মারাঠী, সিন্ধী, কানাড়া, গুজরাতি, তেলুগু, মাঘী, মৈথিলী, অহমীয়া ইত্যাদি ভাষায় তিনি গান গেয়েছেন। এছাড়াও আরও গান গেয়েছেন - ইংরেজি, ফার্সী, স্প্যানিশ এবং ডাচ ভাষায়।
২৪ জুলাই, ২০১০ ইং তারিখে টাইমস অব ইন্ডিয়া পত্রিকায় প্রকাশিত প্রতিবেদনে তার চমকপ্রদ কণ্ঠস্বরকে বিশেষভাবে মূল্যায়িত করা হয়েছে। আমি তোমাকে ভালবাসি বা (আই লাভ ইউ) বাক্যটিকে যদি ১০১ প্রকারে গান আকারে গাইতে বলা হয়, মোহাম্মদ রফি ঐ ১০১ প্রকারে তার সবটুকুই করতে পারতেন। প্রায় চার দশকের গানের ভুবনে অসাধারণ অবদানের জন্য মোহাম্মদ রফি তাই সকল সময়ের, সকল কালের ও সকল বিষয়ের শিল্পী হিসেবে পরিগণিত হয়ে আছেন।
শৈশবকাল
তদানীন্তন ব্রিটিশ ভারতের পাঞ্জাব এলাকার অমৃতসর গ্রামের কাছাকাছি কোটলা সুলতান সিংয়ের অধিবাসী হাজী আলী মোহাম্মদের ৬ষ্ঠ সন্তান হিসেবে জন্মগ্রহণ করেন মোহাম্মদ রফি। সঙ্গীত শিল্পী মোহাম্মদ রফি'র ডাক নাম ছিল ফিকো। তার নিজ গ্রামে এক ফকিরের ভজন গানকে অনুকরণ করে গান গাওয়া শুরু করেন তিনি। জীবিকার সন্ধানে তার বাবা হাজী আলী মোহাম্মদ ১৯২০ সালে লাহোরে চলে যান এবং ভাট্টি গেটের নূর মহল্লায় একটি স্যালুনের মালিক হন।
তার বড় ভাই মোহাম্মদ দ্বীনের বন্ধু আবদুল হামিদ লাহোরে অবস্থানকালীন সময়ে রফি'র সঙ্গীত প্রতিভা দেখে তাকে গান গেতে সাহস জুগিয়েছিলেন। পরবর্তীতে তিনি রফি'র শ্যালক হয়েছিলেন। আবদুল হামিদ পরবর্তী সময়ে তার পরিবারের বড়দের কাছ থেকে সম্মতি আদায় করে তাকে মুম্বাই পাঠান। ১৯৪৪ সালে মোহাম্মদ রফি বোম্বেতে গেলে সঙ্গী হিসেবে তার সাথে আবদুল হামিদও গিয়েছিলেন। সেখানে তিনি উস্তাদ বড়ে গোলাম আলী খান, উস্তাদ আব্দুল ওয়াহিদ খান, পণ্ডিত জীবনলাল মত্তো এবং ফিরোজ নিজামী'র মতো প্রথিতযশা শিল্পীদের কাছ থেকে ভারতীয় শাস্ত্রীয় সঙ্গীতে তালিম নেন।
১৩ বছর বয়সে রফি লাহোরের প্রথিতযশা শিল্পী কে. এল. সাইগলের সাথে জীবনের প্রথম দর্শক-শ্রোতাদের মুখোমুখি হয়ে কনসার্টে গান পরিবেশন করেন। ১৯৪১ সালে শ্যাম সুন্দরের নির্দেশনায় লাহোরে নেপথ্য কণ্ঠশিল্পী হিসেবে নিজেকে অভিষেক ঘটান। পাঞ্জাবী ভাষায় নির্মিত গুল বালুচ (১৯৪৪ সালে মুক্তি পায়) চলচ্চিত্রে জিনাত বেগমের সঙ্গে দ্বৈত সঙ্গীত "সোনিয়ে নি, হেরিয়ে নি" গানটি গান। একই বছরে মোহাম্মদ রফি অল ইন্ডিয়া রেডিও'র লাহোর সম্প্রচার কেন্দ্রে গান পরিবেশনের জন্য আমন্ত্রণ পান।
১৯৪১ সালে শ্যাম সুন্দরের পরিচালনায় গুল বালোচ ছবির মাধ্যমে সঙ্গীতে পেশাগতভাবে অভিষেক ঘটান রফি। পরের বছর বোম্বের চলচ্চিত্র গাও কি গৌরী ছবিতে নৈপথ্য গায়ক হিসেবে অভিষেক ঘটান। এছাড়াও রফি লায়লা-মজনু (১৯৪৫) এবং জুগনু চলচ্চিত্রে সংক্ষিপ্তভাবে, অতিথি শিল্পী হিসেবে অভিনয় করেন। লায়লা-মজনু চলচ্চিত্রে 'তেরা জ্বালা' কোরাস গানে তাকে অন্যান্য শিল্পীদের সাথে গাইতে দেখা যায়।
বোম্বে আগমন
১৯৪৪ সালে মোহাম্মদ রফি বোম্বেতে (বর্তমান মুম্বাই) চলে আসেন। তার শ্যালক সেখানে তাকে ভেন্দী বাজারের মতো ব্যস্ততম এলাকায় দশ ফুট বাই দশ ফুট কক্ষে থাকার ব্যবস্থা করেন। সেখানে তানভীর নাকভী নামীয় একজন কবি - আবদুর রশীদ কারদার, মেহবুব খান এবং অভিনেতা-পরিচালক নাজিরের মতো চলচ্চিত্র পরিচালকের সাথে রফিকে পরিচয় করে দেন। শ্যাম সুন্দর তখন মুম্বাইয়ে অবস্থান করছিলেন। তিনি রফিকে আবারো জিএম দুররানী'র সাথে দ্বৈত সঙ্গীতে অংশগ্রহণের জন্য আমন্ত্রণ জানান। শ্যাম সুন্দরের গাঁও কি গোরী চলচ্চিত্রের আজি দিল হো কাবু মে তো দিলদার কি এ্যায়সী তাঈসী গানের মাধ্যমে মোহাম্মদ রফি হিন্দী চলচ্চিত্রে প্রথম গান রেকর্ড করেন।
১৯৪৮ সালে মহাত্মা গান্ধী নিহত হবার পর হুসনলাল ভগতরাম-রাজেন্দ্র কৃষাণ-রফি ত্রয়ী একরাত্রিতেই কালজয়ী শুনো শুনো এই দুনিয়াওয়ালো, বাপুজী কি অমর কাহিনী গান রচনা করে সঙ্গীত পরিবেশন করেন। এরপর তিনি ভারতের তৎকালীন প্রধানমন্ত্রী জওহরলাল নেহ্‌রু'র আমন্ত্রণে গানটি পুনরায় পরিবেশন করে উপস্থিত সকলকে শোনান। ১৯৪৮ সালে ভারতের স্বাধীনতা দিবসে নেহরু'র কাছ থেকে রৌপ্য পদক গ্রহণ করেন মোহাম্মদ রফি।
১৯৪৯ সালে নওশাদ (চাদনী রাত, দিল্লাগী, দুলারী); শ্যাম সুন্দর (বাজার); হুসনলাল ভগতরামের (মীনা বাজার) প্রমূখ সঙ্গীত পরিচালকদের নির্দেশনায় একক সঙ্গীতে অংশ নেন। নওশাদের নির্দেশনায় শ্যাম কুমার, আলাউদ্দীন এবং অন্যান্যদের সঙ্গে রফি'র প্রথম গান ছিল ১৯৪৪ সালে মুক্তিপ্রাপ্ত পেহলে আপ ছবির হিন্দুস্তান কি হাম হ্যায় গানটি। এভাবেই তিনি হিন্দি ভাষায় তার প্রথম গান রেকর্ড করেন। এছাড়াও রফি দু'টি হিন্দী ছবিতে অভিনয় করেন। ১৯৪৫ সালে মুক্তিপ্রাপ্ত লায়লা মজনু চলচ্চিত্রের তেরা জ্বালা জিস নে দেখা গানের দৃশ্যে অতিথি শিল্পী হিসেবে অংশগ্রহণ করেছিলেন।
তিনি নওশাদের সহযোগিতায় অনেকগুলো গান গেয়েছেন। ১৯৪৬ সালে মুক্তিপ্রাপ্ত শাহজাহান চলচ্চিত্রে কুন্দন লাল সায়গলের সাথে মেরে স্বপ্ন কি রানি, রুহী রুহী নামের কোরাসে অংশ নেন। মেহবুব খানের আনমল ঘড়ি (১৯৪৬)-তে তেরা খিলোনা তোতা বালক এবং জুগনু (১৯৪৭) চলচ্চিত্রে ইয়াহান বাদলা ওয়াফা কা গানে নূর জাহানের সাথে দ্বৈত সঙ্গীতে কণ্ঠ দেন।
ভারত বিভাজনের সময় মোহাম্মদ রফি ভারতে স্থায়ীভাবে বসবাসের সিদ্ধান্ত নেন। ফলে তার পরিবারও বোম্বেতে চলে আসে। কিন্তু ঐসময়কার অন্যতম জনপ্রিয় কণ্ঠশিল্পী নূরজাহান পাকিস্তানে স্থানান্তরিত হবার সিদ্ধান্ত নেন। নূরজাহান সেখানে আহমেদ রুশদী'র সাথে নতুন করে সঙ্গীত জুটি বাঁধেন।
রফি ঐ সময়ের জনপ্রিয় সঙ্গীতকার হিসেবে কুন্দন লাল সায়গল, তালাত মেহমুদের গানগুলো গভীরভাবে অনুসরণ করেন। তবে সবচেয়ে বেশি অনুরক্ত ও প্রভাবান্বিত হয়েছিলেন জি. এম. দূররাণী'র প্রতি, যার গানগুলোকে নিজের গানের মধ্যে অন্তর্ভুক্ত করেছিলেন। তিনি তার আদর্শকে ধারণ করতে গিয়ে ১৯৫৬ সালে মুক্তিপ্রাপ্ত হাম সব চোর হ্যায় ছবিতে হামকো হাসতে দেখ জামানা জ্বলতা হ্যায় এবং ১৯৫০ সালে বেকসুর ছবিতে খবর কিসি কো নাহিন, ও কিধার দেখতে-এর মতো গানে প্রভাব ফেলেছিলেন।
সঙ্গীত জীবন
মোহাম্মদ রফি তার সুদীর্ঘ সঙ্গীত জীবনে অনেক নামকরা সঙ্গীত পরিচালকের দিক-নির্দেশনায় বিভিন্ন ধরনের গান গেয়েছেন। তন্মধ্যে অমর সঙ্গীত পরিচালক হিসেবে নওশাদের পরিচালনায়ই গান গেয়েছেন বেশি। এছাড়াও, ১৯৫০ এবং ১৯৬০ এর দশকে মোহাম্মদ রফি ও.পি. নায়ার, শঙ্কর জয়কিষাণ এবং এস.ডি.বর্মনের সুরেও অনেক গান গেয়েছেন।
নওশাদের সাহচর্য্যে
নওশাদের পিতার কাছ থেকে একটি সুপারিশ পত্র এনে মোহাম্মদ রফি তাকে দেখান। ১৯৪৪ সালে পেহলে আপ ছবিতে নওশাদের নির্দেশনায় রফি তার প্রথম গান হিসেবে "হিন্দুস্তান কে হাম হে" গান। ১৯৪৬ সালে দ্বৈত সঙ্গীতরূপে আনমল ঘড়িতে গান রেকর্ড করেন। মোহাম্মদ রফি'র পূর্বে নওশাদের প্রিয় কণ্ঠশিল্পী ছিলেন উপমহাদেশের অন্যতম ও জনপ্রিয় কণ্ঠশিল্পী তালাত মাহমুদ। একদিন রেকর্ডিং চলাকালে তালাত মাহমুদকে ধুমপানরত অবস্থায় দেখতে পান নওশাদ। এতে তিনি তার প্রতি ভীষণভাবে ক্ষিপ্ত হন ও রাগ করেন। ফলে বৈজু বাওরা ছবির সকল গানেই মোহাম্মদ রফিকে অন্তর্ভুক্ত করেন নওশাদ। নওশাদের সাহচর্য্যে রফি নিজেকে হিন্দী সিনেমার ভুবনে অপ্রতিদ্বন্দ্বী ও কিংবদন্তি নেপথ্য কণ্ঠশিল্পী হিসেবে প্রতিষ্ঠিত করেছিলেন। বৈজু বাওরা (১৯৫২) ছবির গান হিসেবে - ও দুনিয়া কে রাখওয়ালে এবং মন তারপাত হরি দর্শন কো আজ রফি'র কণ্ঠকে অবিসংবাদিত তারকা খ্যাতি এনে দেয়। নওশাদের দিক-নির্দেশনায় সর্বমোট ১৪৯টি সঙ্গীত পরিবেশন করেন রফি। তন্মধ্যে তার সলো বা একক সঙ্গীত ছিল ৮১টি।
সঙ্গীত পরিচালক রবি'র সাথে
রফি তার প্রথম ফিল্মফেয়ার পদক পান চৌদভীন কা চাঁদ (১৯৬০) ছবির সঙ্গীত পরিচালক ও গীতিকার রবি কর্তৃক লিখিত সূচনা সঙ্গীতের জন্য। ১৯৬৮ সালে মুক্তিপ্রাপ্ত নীল কমল ছবিতে "বাবুল কি দোয়ায়েন লেটি জা" গানের জন্য জাতীয় চলচ্চিত্র পুরস্কারে ভূষিত হন। মোহাম্মদ রফি যখন গানটি রেকর্ডিং করেন তখন সেসময় তিনি বেশ আবেগাপ্লুত হয়েছিলেন। ১৯৭৭ সালে ব্রিটিশ ব্রডকাস্টিং কর্পোরেশন বা বিবিসিতে সাক্ষাৎকারের সময় এ বিষয়ে প্রসঙ্গান্তরে কথাটি তুলে ধরেছিলেন। রবি এবং রফি'র গীত ও সুরে অন্যান্য অনেক গান রয়েছে - চায়না টাউন (১৯৬২), কাজল (১৯৬৫) এবং দো বদন (১৯৬৬) চলচ্চিত্রসমূহে।
সঙ্গীত পরিচালক জয় কিষাণের সাথে
হিন্দী চলচ্চিত্র শিল্পে মোহাম্মদ রফি এবং সঙ্গীত পরিচালক শঙ্কর জয়কিষাণের মধ্যে চমৎকার ও গভীর সু-সম্পর্ক বিরাজমান ছিল। জয়কিষাণের সঙ্গীত পরিচালনা ও নির্দেশনায় রফি বেশ কিছু ছবির গানে কণ্ঠ দেন যা শাম্মী কাপুর এবং রাজেন্দ্র কুমারের ঠোঁটে দেখা যায়। রফি'র ৬টি ফিল্মফেয়ার পদক প্রাপ্তির মধ্যে ৩টিই ছিল শঙ্কর জয়কিষাণের সঙ্গীত নির্দেশনা ও পরিচালনায়। তেরি পিয়ারী পিয়ারী সুরত কো, বাহারো ফুল বর্ষাও এবং দিল কি ঝরোখে মে'র মতো অবিস্মরণীয় গানগুলো তাকে ঐ পদকগুলো প্রাপ্তিতে সহায়তা করেছিল।
'''ইয়াহু! চাহে কোই মুঝে জাংলী কাহে' গানটি ছিল একমাত্র গান যাতে দ্রুতলয়ের অর্কেষ্ট্রা ঘরাণার গান করেছেন রফি। কিশোর কুমারের পরিবর্তে রফিকে সারারাত ছবিতে আজব হ্যায় দাস্তান তেরী ইয়ে জিন্দেগী গানে অন্তর্ভুক্ত করেন শঙ্কর জয়কিষাণ। মোহাম্মদ রফি তার সঙ্গীত নির্দেশনা ও পরিচালনায় সর্বমোট ৩৪১টি গান গেয়েছিলেন। তন্মধ্যে ২১৬টি গানই ছিল একক সঙ্গীতের। বসন্ত বাহার, প্রফেসর, জাংলী, সুরজ, ব্রহ্মচারী, এ্যান ইভ্‌নিং ইন প্যারিস, দিল তেরা দিওয়ানা, ইয়াকিন, প্রিন্স, লাভ ইন টোকিও, বেটি বেটে, দিল এক মন্দির, দিল আপনা আউর প্রীত পারাই, গবন এবং জব পেয়ার কিসি সে হোতা হে'' ছবিগুলোতে তার গান রয়েছে।
গীতিকার মদন মোহনের সঙ্গে
গীতিকার মদন মোহনের অন্যতম পছন্দের পাত্র ও কণ্ঠশিল্পী ছিলেন অমর সঙ্গীতজ্ঞ মোহাম্মদ রফি। তার সঙ্গীত পরিচালনায় ১৯৫০ সালে আঁখে ছবিতে হাম ইশক্‌ মে বরবাদ হে বরবাদ রাহেঙ্গে সঙ্গীতটি কণ্ঠে ধারণ করেন রফি। তারা যৌথভাবে অনেকগুলো গান রেকর্ড করেন। তন্মধ্যে - তেরি আঁখো কে শিবা, রং অউর নূর কি বরাত, ইয়ে দুনিয়া ইয়ে মেহফিল এবং তুম জো মিল গায়ে হো গানগুলো অন্যতম।
ও. পি. নায়ারের সঙ্গে
রফি এবং ও. পি. নায়ার জুটি কর্তৃক যৌথভাবে সৃষ্ট ১৯৫০ ও ১৯৬০-এর দশকের সঙ্গীতগুলো শ্রোতা-দর্শকদের মনে বেশ আলোড়ন তুলেছিল। নায়ার একবার রফি'র সম্বন্ধে বলেছিলেন, "যেখানে মোহাম্মদ রফি নেই, সেখানে ও. পি, নায়ারও নেই"। নায়ার এবং রফি উভয়ের সম্মিলিত প্রয়াসে সৃষ্ট অনেকগুলো গান জনপ্রিয় হয়েছিল। তন্মধ্যে ইয়ে হ্যায় বোম্বে মেরি জান অন্যতম। তিনি রফিকে দিয়ে গায়ক-অভিনেতা হিসেবে কিশোর কুমারের জন্য মন মরা বাওয়ারা গানটি রাগীনি ছবিতে গাইয়েছেন। পরবর্তীতে রফি কিশোর কুমারের অন্যান্য চলচ্চিত্র হিসেবে বাঘী, শেহজাদা এবং সারারাত ছবিতেও গান গেয়েছেন।
নায়ার তার চলচ্চিত্রের জন্য অধিকাংশ গানেই আশা ভোঁসলে এবং মোহাম্মদ রফিকে অংশগ্রহণ করিয়েছেন। নয়া দৌঁড় (১৯৫৭), তুমসা নাহিন দেখা (১৯৫৭) এবং কাশ্মীর কি কালী (১৯৬৪) চলচ্চিত্রে নায়ার-রফি দু'জনের সঙ্গীতে অংশগ্রহণ ছিল বিশেষভাবে লক্ষ্যণীয়। নায়ারের সঙ্গীত পরিচালনায় রফি সর্বমোট ১৯৭টি গান করেছেন। তন্মধ্যে ৫৬টি গান ছিল একক সঙ্গীতের। ১৯৫৭ সালে নয়া দৌড় চলচ্চিত্রে তিনি আশা ভোঁসলের সাথে জুটি বেধে "উড়ে জাব জাব জুলফে তেরি","মাংগকে সাথ তুমহারা" ও "সাথি হাত বাড়ানা" গানগুলো যথেষ্ট জনপ্রিয়তা অর্জন করেছিল। রফি'র কণ্ঠে তুমসা নাহিন দেখা চলচ্চিত্রে জাওয়ানিয়ান ইয়ে মাস্ত মাস্ত এবং সূচনা সঙ্গীত হিসেবে ইউ তো হামনে লাখ হাসি দেখে হ্যায় গানটিও অত্যন্ত জনপ্রিয়তা অর্জন করেছিল। এছাড়াও, কাশ্মীর কি কালী ছবিতে তারিফ করুন কিয়া উসকি জিসনে তুমহে বানায়া'' গানটিও সমধিক জনপ্রিয় ছিল।
লক্ষ্মীকান্ত-পিয়ারেলাল জুটির সঙ্গে
১৯৫০ থেকে ১৯৭০ সালের মধ্যে বলিউডে অংশগ্রহণকারী অন্যান্য গায়কদের তুলনায় রফিকেই দেখা গিয়েছিল সবচেয়ে বেশি। এছাড়াও, হিন্দী ছবিতে তিনি অনেক খ্যাতনামা চলচ্চিত্র তারকার জন্যে গান গেয়েছেন। ১৯৬৫ সালে সঙ্গীত কলায় অসামান্য অবদান রাখায় ভারত সরকার তাকে পদ্মশ্রী পদকে ভূষিত করে। ১৯৬০ এর দশকে মৌরিতাস ভ্রমণের সময় তিনি ক্রিয়োল ভাষায় একটি গান গেয়েছিলেন। এছাড়াও, রফি দু'টি ইংরেজি এ্যালবামের গানে অংশ নেন। তাদের মধ্যে একটি হলো পপ হিটস্‌।
১৯৭০ দশকের শুরুতে
মোহাম্মদ রফি ১৯৭০ এর দশকের শুরুর দিকে গুরুতর অসুস্থ হয়ে পড়েন। ফলে ঐ দশকের প্রথম কয়েক বছরে খুব কমসংখ্যক গানই রেকর্ড করতে পেরেছিলেন তিনি।
অত্যন্ত জনপ্রিয় আরাধনা চলচ্চিত্রের সঙ্গীত পরিচালক ছিলেন এস. ডি. বর্মণ। তিনি রফিকে প্রথম দু'টি - বাঘো মে বাহার হ্যায় এবং গুনগুনা রাহে হে ভ্রমর দ্বৈত গানে অংশগ্রহণ করান। ঐ দু'টি গান রেকর্ড করানোর পর এস. ডি. বর্মণ অসুস্থ হয়ে পড়েন। ফলে গান পরিচালনার দায়িত্ব অর্পিত হয় তার পুত্র এবং সহকারী সঙ্গীত পরিচালক আর. ডি. বর্মণের উপর। তিনি কিশোর কুমারকে দিয়ে রূপ তেরা মাস্তানা এবং মেরে স্বপ্নো কি রাণী গান দু'টি ধারণ করেন।
১৯৭০ এর দশকের শুরুতে মোহাম্মদ রফি লক্ষ্মীকান্ত-পিয়ারেলাল, মদন মোহন, আর. ডি. বর্মণ এবং এস. ডি. বর্মণের ন্যায় জনপ্রিয় সঙ্গীত পরিচালকদের গানে কণ্ঠ দেন। তাদের পরিচালনায় - তুম মুঝে ইউ ভুলা না পাওগে (পাগলা কাহিন কা, ১৯৭১); ইয়ে দুনিয়া ইয়ে মেহফিল (হীর রানঝা, ১৯৭০); লতা মঙ্গেশকরের সাথে - ঝিলমিল সিতারো কা (জীবন মৃত্যু, ১৯৭০); গুলাবি আঁখে (দ্য ট্রেন, ১৯৭০); ইয়ে জো চিলমান হ্যায় এবং ইতনা তো ইয়াদ হ্যায় মুঝে (মেহবুব কি মেহেন্দী, ১৯৭১), মেরা মান তেরা পিয়াসা (গাম্বলার); চালাও দিলদার চালাও (পাকিজা, ১৯৭২); আশা ভোঁসলে'র সাথে - চুরা লিয়া হ্যায় তুমনে (ইয়াদো কি বারত, ১৯৭৩); দিলীপ কুমার অভিনীত - না তু জমীন কি লিয়ে (দস্তান, ১৯৭৩); তেরী বিন্দিয়া রে (অভিমান, ১৯৭৩) এবং আজ মৌসুম বড় বেঈমান হ্যায় (লোফার, ১৯৭৩) গানগুলোয় অংশগ্রহণ করেন তিনি।
১৯৭‌১ - ১৯৭৩ সময়কালের মধ্যে মোহাম্মদ রফি'র সঙ্গীত ভুবনে অংশগ্রহণ কমতে থাকে। যদিও, এ সময়ে তিনি কিছুসংখ্যক গানে কণ্ঠ দিয়েছেন।
পরবর্তী বছরগুলোতে
ঋষি কাপুর অভিনীত চলচ্চিত্র হিসেবে - অমর আকবর এন্টনী (১৯৭৭), সরগম (১৯৭৯) এবং কর্জ (১৯৮০) ছবিগুলোয় নেপথ্যে কণ্ঠ দেন মোহাম্মদ রফি। তন্মধ্যে অমর আকবর এন্টনি চলচ্চিত্রের পর্দা হে পর্দা কাউয়ালিটি সকল স্তরের দর্শক-শ্রোতাদের কাছে ভীষণভাবে জনপ্রিয়তা অর্জন করেছিল।
এছাড়াও, ১৯৭০ দশকের শেষ দিক থেকে ১৯৮০ দশকের শুরুর দিকে কণ্ঠসঙ্গীতে রফি'র স্মরণীয় অংশগ্রহণ ছিল - লায়লা মজনু (১৯৭৬), আপনাপান (১৯৭৮), কুরবানি (১৯৮০), দোস্তানা (১৯৮০), দ্য বার্নিং ট্রেন (১৯৮০), নছিব (১৯৮১), আবদুল্লাহ (১৯৮০), শান (১৯৮০) এবং আশা (১৯৮০) চলচ্চিত্রসমূহে।
লতা মঙ্গেশকর
লতা মঙ্গেশকরের সাথে মোহাম্মদ রফির জুটিকে বলিউড ইতিহাসের শ্রেষ্ঠ জুটি ধরা হয়। তারা ১৯৪৯ সালে বারসাত ছবি থেকে শুরু করে একনাগাড়ে রফির মৃত্যু পর্যন্ত ৫০০ এর অধিক দ্বৈত গানে অংশ নেন।
আশা ভোঁসলে
আশা ভোঁসলের সাথে রফির জুটিকে পৃথিবীর ইতিহাসের অন্যতম শ্রেষ্ঠ জুটি বলা হয়। তারা ১৯৫০-৮৭ সাল পর্যন্ত সঙ্গীতে যুক্ত ছিলেন (১৯৮০ সালে তার মৃত্যুর পর এক দশক পর্যন্ত রফির গান মুক্তি পেতে থাকে)। আশা ভোঁসলে আর মোহাম্মদ রফি মোট ৯১৮টি দ্বৈত গানে কণ্ঠ দিয়েছেন, যা বলিউডের ইতিহাসে সর্বোচ্চ।
গিনেস বুক অব ওয়ার্ল্ড রেকর্ডসে
জীবনের শেষের বছরগুলোতে সবচেয়ে বেশি গান রেকর্ড সংক্রান্ত বিষয়ে মোহাম্মদ রফি বিতর্কে জড়িয়ে পড়েন। তিনি লতা মঙ্গেশকরের গিনেস বুক অব ওয়ার্ল্ড রেকর্ডে নাম অন্তর্ভুক্তকরণের বিষয়ে আপত্তি উত্থাপন করেন। ১১ জুন, ১৯৭৭ সালে গিনেস বুক অব ওয়ার্ল্ড রেকর্ড কর্তৃপক্ষকে লিখিত একটি চিঠিতে তিনি জানান যে, লতাজী সবচেয়ে বেশি গান রেকর্ড করেছেন সত্য; কিন্তু তা গিনেস কর্তৃপক্ষের ভাষ্য মোতাবেক ২৫,০০০ গানের কম নয়। গিনেস থেকে পত্র প্রাপ্তির প্রত্যুত্তরে রফি ২০ নভেম্বর, ১৯৭৯ সালে চিঠিতে লিখেন যে: আমি খুবই মর্মাহত যে আমার অনুরোধ পুনর্বিবেচনা করা হয়নি। এমনকি আমার নাম অন্তর্ভুক্তির বিপরীতে মিস মঙ্গেশকরের দাবিকৃত বিশ্বরেকর্ডটি অপসারণও করা হয়নি।
১৯৭৭ সালের নভেম্বর মাসে বিবিসিকে দেয়া এক সাক্ষাৎকারে মোহাম্মদ রফি দাবি করেন যে, তিনি ঐ সময় পর্যন্ত ২৫ থেকে ২৬ হাজারের মতো গান গেয়েছেন।
রফি'র মৃত্যুর পর গিনেস বুক অব ওয়ার্ল্ড রেকর্ডের ১৯৮৪ সালের সংস্করণে লেখা হয় যে, 'লতা মঙ্গেশকর সবচেয়ে বেশি গান রেকর্ড করেছেন। তবে মোহাম্মদ রফিও দাবি করেছেন যে, তিনি ১১টি ভারতীয় ভাষায় ১৯৪৪ সাল থেকে এপ্রিল, ১৯৮০ সালের মধ্যে ২৮,০০০ এর মতো গান গেয়েছেন।'
প্রাপ্ত তথ্য ও পরিসংখ্যান মোতাবেক ১৯৪৫ থেকে ১৯৮০ সময়কালের মধ্যে মোহাম্মদ রফি ৪,৫১৬টি হিন্দি ছবির গান, ১১২টি অন্যান্য চলচ্চিত্রের গান এবং ৩২৮টি অন্যান্য গান রেকর্ড করেছেন।
অবশ্য পরবর্তীকালে ১৯৯১ সালে মোহাম্মদ রফি এবং লতা মঙ্গেশকর - উভয় কণ্ঠশিল্পীর নামই গিনেস বুক থেকে অপসারণ করা হয়।
ব্যক্তিগত জীবন
তিনি পরিবারের প্রতি অত্যন্ত দায়িত্বশীল ছিলেন বলে জানা যায়। রেকর্ডিং রুম থেকে বাড়ীতে এবং বাড়ি থেকে রেকর্ডিং রুমে আসা-যাওয়ার মধ্যেই সীমাবদ্ধ ছিল তার জীবন। চলচ্চিত্রের যে-কোন ধরনের জলসায় তাকে কখনো অংশগ্রহণ করতে দেখা যায়নি। এছাড়াও, ধূমপান কিংবা মদপান করতেন না রফি। তিনি ভোর ৩টা থেকে সকাল ৭টা পর্যন্ত বিরতিহীনভাবে ও একাধারে সঙ্গীতের রেওয়াজ বা সঙ্গীত চর্চা করতেন। প্রধানত ক্যারম, ব্যাডমিন্টন এবং ঘুড়ি উড়াতেই তার আগ্রহ লক্ষ্য করা গিয়েছিল।
রফি'র ছোট ভাই মোহাম্মদ সাদ্দিকী এখনও বেঁচে আছেন এবং পরিবার নিয়ে পাকিস্তানের লাহোরে অবস্থান করছেন।
ইন্তেকাল
৩১ জুলাই, ১৯৮০ইং তারিখ বৃহস্পতিবার রাত ১০:৫০ ঘটিকায় উপমহাদেশের অমর সঙ্গীতকার মোহাম্মদ রফি সাব হঠাৎ মাইওকার্ডিয়াল ইনফার্কশন বা হৃদজনিত সমস্যায় ভুগে ৫৬ বছর বয়সে ইন্তেকাল করেন। তার শেষ গানটি ছিল আস পাস ছবির শ্যাম ফির কিউ উদাস হ্যায় দোস্ত। লক্ষ্মীকান্ত-পিয়ারেলালের রচনায় এ গানটি রেকর্ড করার কয়েক ঘণ্টা পরেই মৃত্যুর কোলে ঢলে পড়েন তিনি। তাঁকে জুহু মুসলিম গোরস্থানে দাফন করা হয়।
প্রত্যক্ষদর্শীদের মতে, মুম্বাইয়ের সবচেয়ে বড় শবযাত্রা হিসেবে রফি'র শবযাত্রায় দশ সহস্রাধিক ব্যক্তি অংশ নিয়েছিলেন। ২০১০ সালে তার কবরস্থানটি ভেঙে ফেলা হয় নতুন লাশ দাফনের জন্যে। মূল কবরটি ভেঙে ফেলায় এর কাছাকাছি নির্দিষ্ট একটি নারিকেল গাছকে তার প্রতীকী সমাধি হিসেবে ব্যবহার করা হয়।
মৃত্যু পরবর্তীকালে তার স্মৃতিচারণ করতে গিয়ে একসময় সুরকার হিসেবে নিসার বাজমী (পরবর্তীতে পাকিস্তানে স্থানান্তরিত হন) বলেন, "যখন রফিকে তিনি তাঁর দেনা পরিশোধ করতে পারেননি, তখন রফি এক রূপির বিনিময়ে তার জন্য একটি সঙ্গীত গান ও তাঁকে দায়মুক্ত করেন। এছাড়াও তিনি প্রযোজকদের বিভিন্ন সময় অর্থনৈতিকভাবে সাহায্য-সহযোগিতা করেছেন।"
লক্ষ্মীকান্ত-পিয়ারেলাল জুটির অন্যতম লক্ষ্মীকান্ত তার প্রতিক্রিয়া ব্যক্ত করছেন যে, "রফি সর্বদাই অর্থ সাহায্য করেছেন অনেককেই; কিন্তু এর বিনিময়ে তিনি অর্থ ফেরতের আশা করেননি।"
শাস্ত্রীয় ও আধুনিক গানের অন্যতম জনপ্রিয় কণ্ঠশিল্পী মান্না দে তার সমসাময়িক মোহাম্মদ রফি সম্পর্কে বলেন যে, "তিনি সকলের চেয়ে সেরা গায়ক ছিলেন। রফি এবং আমি সকল স্তরের গানই গেতে পারি এবং তিনি ছিলেন সত্যিকার অর্থেই একজন ভদ্রলোক। তিনি আমার চেয়েও সেরা গায়ক ছিলেন এবং আমি অবশ্যই বলবো যে, কেউই তাঁকে স্পর্শ করতে পারবে না। তিনি যখনই যা চেয়েছেন, তা-ই করতে পেরেছেন। আমরা সকলেই একবাক্যে ও কৃতজ্ঞচিত্তে তা স্বীকার করি।"
প্রবীণ অভিনেতা শাম্মী কাপুর তার সম্পর্কে বলেন, "আমি রফিকে ছাড়া অসম্পূর্ণ। আমি যখনই গান রেকর্ড করতে যাই, তখনই মোহাম্মদ রফি'কে খুঁজে পাই। এছাড়াও পর্দায় গানকে কীভাবে উপস্থাপন করতে হবে এ বিষয়ে তাঁর কাছ থেকে যথেষ্ট পরিমাণে পরামর্শ নিতাম। ফলে, তিনিও গানে আমার অংশগ্রহণকে বেশ পছন্দ করতেন।"
সম্মাননা
আউটলুক ম্যাগাজিন কর্তৃক পরিচালিত এই ভোট পর্বটিতে ভারতীয় সঙ্গীত শিল্পের গণ্যমান্য অনেক শিল্পী বিচারকমণ্ডলীর সদস্য হিসেবে অন্তর্ভুক্ত ছিলেন। তারা হলেন - অভিজিৎ, আদেশ শ্রীবাস্তব, আলিশা চিন্নাই, আনু মালিক, এহসান, গুলজার, হরিহরণ, হিমেশ রেশমিয়া, যতীন, জাভেদ আখতার, কৈলেশ খের, কবিতা কৃষ্ণমূর্ত্তি, খৈয়াম, কুমার শানু, ললিত, লয়, মহালক্ষ্মী আয়ার, মহেন্দ্র কাপুর, মান্না দে, প্রসূন যোশী, রাজেশ রোশান, সাধনা সরগম, সমীর, সন্দেশ শানদিলিয়া, শান, শঙ্কর, সান্তনু মৈত্র, শ্রেয়া ঘোষাল, সনু নিগম এবং তালাত আজিজ।
সঙ্গীত পরিচালক রাজেশ রোশানের গীত রচনান্তে বেশ কয়েকটি গানে কণ্ঠ দেন রফি। রফি'র মৃত্যুতে তিনি বলেন যে, "রফি ছিলেন একজন উষ্ণ হৃদয়ের অধিকারী সহজ-সরল মানুষ যার মনের মধ্যে কোন হিংসা-বিদ্বেষ ছিল না"।
সঙ্গীতপ্রেমীরা রফিকে মরণোত্তর ভারত রত্ন পুরস্কার (যা ভারতের সর্বোচ্চ বেসামরিক সম্মান) প্রদানের মাধ্যমে যথাযথভাবে সম্মান জানানোর জন্য ভারত সরকারের কাছে আবেদন জানিয়েছেন।
কাঁকড়া গাছ
কাঁকড়া গাছ সুন্দরবনের অন্যতম প্রধান বৃক্ষ। পূর্ণ বয়স্ক কাঁকড়া গাছের গড় উচ্চতা ৭৫ ফুটের বেশি। এ গাছের কাঠ অনেক মূল্যবান। কাঁকড়া কাঠ দিয়ে ঘরের দরজা, জানালা ও আসবাবপত্র তৈরি হয়।
ঋত্বিক সান্যাল
পণ্ডিত ঋত্বিক সান্যাল (জন্ম ১৯শে এপ্রিল ১৯৩৩) হলেন বারাণসীর ভারতীয় হিন্দুস্তানি শাস্ত্রীয় সংগীতশিল্পী এবং ধ্রুপদ সঙ্গীত পণ্ডিত। তিনি কাশী হিন্দু বিশ্ববিদ্যালয়ের পরিবেশন শিল্পকলা অনুষদে শাস্ত্রীয় সংগীতের অধ্যাপক এবং প্রাক্তন ডিন। পণ্ডিত ঋত্বিক সান্যাল ২০১৩ সালে ভারতের তৎকালীন রাষ্ট্রপতি মাননীয় শ্রী প্রণব মুখার্জির কাছ থেকে ভারতে সংগীতের জন্য সর্বোচ্চ সম্মাননা সংগীত নাটক একাডেমী পুরস্কার পেয়েছিলেন।
প্রাথমিক জীবন
পণ্ডিত ঋত্বিক সান্যাল কাটিহারে জন্মগ্রহণ করেছিলেন। তিনি ডাগর ঐতিহ্যের কন্ঠ সংগীতের ধ্রুপদ রীতিতে প্রশিক্ষণ পেয়েছিলেন। মনে করা হয় এটি স্বামী হরিদাস, যিনি পঞ্চদশ শতাব্দীতে বাস করতেন এবং কিংবদন্তি তানসেনকে প্রশিক্ষণ দিয়েছিলেন, এটি তাঁর বংশজ। সান্যাল ধ্রুপদী গানও রচনা করেছেন।
১৯৬৩ থেকে ১৯৭৫-এর মধ্যে তিনি ভারতের মুম্বইয়ে জিয়া মহিউদ্দিন ডাগর এবং জিয়া ফরিদুদ্দিন ডাগরের অধীনে ধ্রুপদী সঙ্গীতে প্রশিক্ষণ গ্রহণ করেছিলেন। তিনি মুম্বই বিশ্ববিদ্যালয় থেকে দর্শনে এম.এ. এবং কাশী হিন্দু বিশ্ববিদ্যালয় থেকে সংগীতে স্নাতকোত্তর করেছেন, স্বর্ণপদক নিয়ে। তিনি ১৯৮০ সালে, একই বিশ্ববিদ্যালয় থেকে প্রেম লতা শর্মার তত্ত্বাবধানে সংগীতশাস্ত্রে পিএইচডি করেন।
সঙ্গীত জীবন
সান্যাল বর্তমানে কাশী হিন্দু বিশ্ববিদ্যালয়ের পরিবেশন শিল্পকলা অনুষদে শাস্ত্রীয় সংগীতের অধ্যাপক এবং প্রাক্তন প্রধান ও প্রাক্তন ডিন। বিভিন্ন জার্নালে তাঁর প্রায় ৫০টি প্রকাশিত প্রবন্ধ রয়েছে এবং তিনি ধ্রুপদী সঙ্গীতও রচনা করেছেন। তিনি বারাণসীর অল ইন্ডিয়া রেডিও ও দূরদর্শনের "শীর্ষ" শ্রেণীর (ধ্রুপদ) শিল্পী।
তিনি ধ্রুপদের ডগরবানী ঐতিহ্যকে একীভূত করেছেন এবং ধ্রুপদ উপস্থাপনে তাঁর নিজস্ব একটি স্বতন্ত্র রীতির বিকাশ করেছেন। তিনি  আলাপ  -  জোড়  -  ঝালা ,  লয়কারী  তে, ধ্বনি সংস্কৃতি এবং শিক্ষাগত উভয় বিভাগে ঐতিহ্যগত এবং প্রাতিষ্ঠানিকভাবে উন্নত প্রযুক্তির দক্ষতা অর্জন করেছেন।
তিনি ভারতে এবং যুক্তরাজ্য, মার্কিন যুক্তরাষ্ট্র, ইতালি, জার্মানি, অস্ট্রিয়া, সুইজারল্যান্ড, সুইডেন, ফ্রান্স, হল্যান্ড, দক্ষিণ কোরিয়া, ইসরায়েল, ক্রোয়েশিয়া, ব্রাজিল, অস্ট্রেলিয়া, মরিশাস ও জাপানসহ বিদেশের নানা অঞ্চলে কন্ঠ সঙ্গীত পরিবেশন করেছেন। ভারতে তাঁর সঙ্গীত পরিবেশনাগুলির মধ্যে আকাশবাণী এবং দূরদর্শনের জাতীয় সঙ্গীতের অনুষ্ঠান, গোয়ালিয়র তানসেন সমারোহ, বারাণসী ধ্রুপদ মেলা, জলন্ধর হরবল্লভ সংগীত সমারোহ, সপ্তক আহমেদাবাদ, দেশের সমস্ত ধ্রুপদ উৎসব এবং ভারতের অনেক মর্যাদাপূর্ণ সঙ্গীতানুষ্ঠান অন্তর্ভুক্ত রয়েছে।
পুরস্কার এবং সম্মান
১৪ই ডিসেম্বর ২০১৪ সালে সংগীত মিলন লখনউয়ের তরফ থেকে ভারতীয় শাস্ত্রীয় সংগীতের প্রতি আজীবন উৎসর্গীকৃত থাকা এবং প্রতিশ্রুতির জন্য উত্তর প্রদেশের মাননীয় রাজ্যপাল শ্রী রাম নায়েকের দ্বারা সংবর্ধনা। ২০১৩ সালে সংগীত নাটক একাডেমী পুরস্কার। ২০০৪ সালে সিটি বৈজয়ন্তী সম্মান সিটি মহোৎসব বারাণসী। ২০০২ সালে উত্তর প্রদেশ সংগীত নাটক একাডেমী পুরস্কার ১৯৯৫ সালে, বেনারসের ধ্রুপদ উৎসবে বারাণসীর কাশীরাজ ট্রাস্ট এবং মহারাজা ত্রিবাঙ্কোর স্বাতী দ্বারা তিরুনাল পুরস্কার, ধ্রুপদে অসামান্য অবদানের জন্য। ১৯৯০ সালে ভারতীয় সামাজিক ও সংস্কৃতি প্রেমী সংস্থা (আইএসসিএলও)-বারাণসী / কলকাতা দ্বারা সম্মানিত।
বিদিতা বাগ
বিদিতা বাগ হচ্ছেন ভারতের একজন চলচ্চিত্র অভিনেত্রী এবং মডেল। তিনি একজন বাঙালি এবং তার জন্ম পশ্চিমবঙ্গের সাঁতরাগাছিতে। যাদবপুর বিশ্ববিদ্যালয়তে পড়তেন তিনি।
বিদিতা ২০১১ সালে মুক্তিপ্রাপ্ত গৌতম হালদার পরিচালিত 'নির্বাণ' দ্বারা চলচ্চিত্র জগতে প্রবেশ করেন যেটি ছিলো বাংলা ভাষার। আর তার অভিনীত প্রথম মূল ধারার হিন্দি চলচ্চিত্র ছিলো ২০১৭ সালের 'বাবুমশাই বন্দুকবাজ' যেটাতে তিনি নওয়াজউদ্দিন সিদ্দিকীর সঙ্গে অভিনয় করেন।
২০২১ সালে নেটফ্লিক্সে বিদিতা অভিনীত ওয়েব ধারাবাহিক 'রায়' মুক্তি পায়।
অতরঙ্গি রে
অতরঙ্গি রে (अतरंगी रे) ২০২১ সালে মুক্তিপ্রাপ্ত আনন্দ এল. রাই পরিচালিত একটি ভারতীয় হিন্দি ভাষার রোম্যান্টিক নাট্যধর্মী চলচ্চিত্র। এটি রচনা করেছেন হিমাংশু শর্মা এবং প্রযোজনা করেছেন ভূষণ কুমার এবং কৃষাণ কুমার। প্রযোজনা সংস্থাগুলি হল টি-সিরিজ, কালার ইয়েলো প্রোডাকশনস এবং কেপ অফ গুড ফিল্মস। ছবিটিতে রিংকু (সারা আলি খান) নামে একজন বাকপটু মেয়ের গল্প বলা হয়েছে, যিনি সাজ্জাদ (অক্ষয় কুমার) নামে একজন কাল্পনিক ব্যক্তির প্রেমে পড়েছেন। যদিও বিশু (ধনুষ) নামে অন্য একজনের সাথে তার জোরপূর্বক বিয়ে হয়ে যায় এবং সাজ্জাদের সাথে পূনর্মিলিত হবার জের ধরে তিনি বাস্তবতার জ্ঞান ফিরে পান। ছবিটির সুরারোপ এবং গান রচনা করেছেন এ আর রহমান, আর গানের কথা লিখেছেন ইরশাদ কামিল। সাউন্ডট্র্যাক অ্যালবামটি ৬ ডিসেম্বর ২০২১-এ মুক্তি পায়।
আনন্দ এল রাই ২০১৪ সালে রাঞ্ঝনা মুক্তির পর এই চলচ্চিত্রটির প্রথম ধারনাটি দিয়েছিলেন। তিনি হিমাংশু শর্মার সাথে এর চিত্রনাট্য রচনা করেন। তিনি চলচ্চিত্রটিতে মানুষের আবেগ এবং প্রেমের জটিলতাকে ফুটিয়ে তোলেন। চলচ্চিত্রটি ২০২০ সালের মার্চ থেকে ২০২১ সালের মধ্যে বারাণসী, বিহার, দিল্লি, আগ্রা এবং মুম্বই জুড়ে শুটিং করা হয়েছিল। ভারতে কভিড-১৯ মহামারীর জন্য ছয় মাস এর চিত্রগ্রহণ বন্ধ ছিল। চলচ্চিত্রটি ২৪ ডিসেম্বর ২০২১- এ ডিজনি+ হটস্টারে মুক্তি পায় সমালোচকদের মিশ্র-প্রতিক্রিয়া জানার জন্য, যারা মৌলিক কাহিনী এবং প্রধান চরিত্রের অভিনয়ের প্রশংসা করে থাকে। যাইহোক, অনেকেই এর কাহিনীকে অসংলগ্ন এবং অস্পষ্ট বলেছেন এবং কেউ কেউ এর দুর্বল চিত্রনাট্যের কারনে বিভ্রান্তও হয়েছেন।
কাহিনী সংক্ষেপ
রিংকু সূর্যবংশী তার পুরোনো প্রেমিকের সাথে পালিয়ে যাওয়ার চেষ্টা করার সময় সিওয়ান জংশন রেল স্টেশনে তার পরিবারের গুন্ডারা তাকে ধাওয়া করে। বিশু এবং তার বন্ধু মধুসুধন (এমএস বলে ডাকা হয়) রিংকুকে তাদের দিকে বোতল ছুঁড়তে দেখে। তাকে তার মামারা বাড়িতে নিয়ে আসে এবং তার মাতামহ দুলহায়েন তাকে মারধর করে। যখন রিংকু তার ইচ্ছা প্রকাশ করে তখন দুলহায়েন রিংকুর এক মামাকে বলে যেখান থেকেই হোক একটি ছেলেকে তুলে এনে তার সাথে বিয়ে দিয়ে দিতে।
মধুসূদন বিশুকে বলে, রিংকুর অপরাধবোধই তার মন থেকে কাল্পনিক সাজ্জাদকে মুছে ফেলতে পারে। তারা তাকে বিশুর প্রেমে পড়ার জন্য ওষুধ খাওয়ায় এবং সাজ্জাদকে দেখতে পাওয়ার অভিনয় করে। রিংকু প্রতিবার ডোজ নেবার সময় সাজ্জাদ কোনো না কোনো সমস্যায় ভুগতে থাকে। বিশু রিংকুর কাছে প্রেম প্রকাশ করার পর বিশু সাজ্জাদের সক্ষমতা নিয়ে প্রশ্ন তোলে। কিন্তু রিংকু দাবী করে যে, সাজ্জাদ তাজমহলকে উধাও করে দেখাবে। রিংকু, বিশু এবং মধুসূদন আগ্রায় যায়। সাজ্জাদকে একটি কাল্পনিক চরিত্র জানা সত্ত্বেও নাটকটির প্রতিক্রিয়া জানানোর জন্য উপস্থিত জনতাকে রাজি করায়। পরবর্তিতে রিংকু কল্পনা করে যে, সাজ্জাদ মারা যাচ্ছে। যেহেতু বিশু, মধুসূদন এবং তার বন্ধুরা সার্জন ছিল, তাই তারা সাজ্জাদকে "সার্জিক্যাল রুমে" নিয়ে যাওয়ার মত অভিনয় করে। তারা রিংকুকে এটা বলার ইচ্ছা করে যে, সাজ্জাদ মারা গেছে। তবে বিশু এতে রাজি হয়না। পরের দিন বিবাহবিচ্ছেদের জন্য আদালতে গিয়ে কাগজে সাক্ষর করার সময় রিংকু বলে যে, সে প্রেমিক (সাজ্জাদ) এবং স্বামী (বিশু) উভয়কেই চায়।
বিশু সাজ্জাদের সাথে দেখা করতে রিংকুকে নয়াদিল্লি রেল স্টেশনে নিয়ে যায়। সাজ্জাদ তাকে বলে যে, সে (রিংকু) তার প্রাণের সঙ্গীকে (বিশু) খুঁজে পেয়েছে। তার (সাজ্জাদ) চলে যাবার পর তাকে (রিংকু) অবশ্যই বিশুর নিকট যেতে হবে।
তারপর একটি ফ্ল্যাশব্যাকে দেখা যায় যে, প্রকৃত যেই সাজ্জাদ ছিলেন, তাকে রিংকুর মা বিয়ে করতে চেয়েছিলেন। যদিও তার বাবা-মা ধর্মীয় কারণে তাকে অপছন্দ করত। তাদের একটি সন্তানও ছিল। সে তার বাবার সাথে দেখা করার জন্য মায়ের সাথে থিয়েটারে যেত। ফায়ারওয়াকিং (আগুনের মধ্যে হাটা)-এর অভিনয়ের সময় রিংকুর নানী এবং মামারা জাদুর জ্বালানির স্থানে আসল আগুন রেখে দেয়, ফলে সাজ্জাদ দগ্ধ হয়ে যায়। এদিকে রিংকুর মা এবং রিংকু এসব দেখছিল। রিংকুর মা যখন বুঝতে পারেন যে, সে মারা যাচ্ছে তখন তিনিও সাজ্জাদের সাথে ফায়ারওয়াকের উপর ঝাঁপিয়ে পড়েন এবং উভয়েই মারা যান।
তারপর থেকেই রিংকুর মনে একটি কাল্পনিক সাজ্জাদ চরিত্রের সৃষ্টি হয়েছিল এবং এটি থাকে তার প্রাপ্তবয়স্ক হবার আগপর্যন্ত। বিশুকে দেখতে পাওয়ার পর তার মন থেকে এটি মুছে যায় এবং বিশু দেখতে পায় যে, তার স্ত্রী ফিরে এসেছে এবং তাদের পূনর্মিলন হয়।
কুশিলব
চলচ্চিত্রটিতে অভিনয় করেন:
মুক্তি
আনুষ্ঠানিক ঘোষণা অনুযায়ী চলচ্চিত্রটি ভালোবাসা দিবস (১৪ ফেব্রুয়ারি ২০২১) উপলক্ষ্যে মুক্তির পরিকল্পনা করা হয়েছিল। তবে ভারতে কভিড-১৯ লকডাউনের কারণে প্রস্তুতি বিলম্ব হওয়ায় নির্মাতাগণ ৬ আগস্ট ২০২১ পর্যন্ত মুক্তি স্থগিত করতে বাধ্য হন।  মহারাষ্ট্রে প্রেক্ষাগৃহ পুনরায় খোলার বিষয়ে অনিশ্চয়তার কারণে পরিকল্পনা অনুযায়ী এটি মুক্তি পায়নি। ২০২১ সালের সেপ্টেম্বর মাসে জানা যায় যে, ২০২১ সালের অক্টোবর থেকে মহারাষ্ট্রে প্রেক্ষাগৃহ ব্যবসা পুনরায় শুরু হওয়া সত্ত্বেও ছবিটি সরাসরি অনলাইন প্ল্যাটফর্মে মুক্তি পেতে পারে।
২০২১ সালের নভেম্বরের মাঝামাঝি সময়ে প্রযোজকরা ঘোষণা করেন যে, ক্রিসমাস ইভ (২৪ ডিসেম্বর ২০২১) উপলক্ষে ওটিটি প্ল্যাটফর্ম ডিজনি+ হটস্টারে ছবি মুক্তি পাবে।
গঙ্গাসাগর মেলা
গঙ্গা সাগর মেলা হল ভারতের পশ্চিমবঙ্গ রাজ্যের দক্ষিণে সাগর দ্বীপের দক্ষিণ প্রান্তে অবস্থিত কপিলমনির আশ্রমে প্রতি বছর মক্রর সংক্রান্তিতে অনুষ্ঠিত একটি মেলা ও ধর্মীও উৎস।  গঙ্গা নদী (হুগলি নদী) ও বঙ্গোপসাগরের মিলন স্থানকে বলা হয় গঙ্গাসাগর। এটি একদিকে তীর্থভূমি আবার অন্যদিকে মেলাভূমি। এই দুয়ের মেলবন্ধনে আবদ্ধ গঙ্গাসাগর-মেলা।
অতরঙ্গি রে
মুক্তি
ছবিটি তামিল ভাষায় ডাব করা হয়েছে এবং গালাত্তা কল্যাণম শিরোনামে মুক্তি পেয়েছে। এই নামটি নেওয়া হয়েছে ১৯৬৮ সালে মুক্তিপ্রাপ্ত শিবাজি গণেশনের গালাত্তা কল্যাণম নামক একটি চলচ্চিত্র থেকে।
গঙ্গাসাগর মেলা
সাগরদ্বীপের দক্ষিণপ্রান্তে হুগলি নদী (গঙ্গা নদী) বঙ্গোপসাগরে এসে পতিত হয়েছে। এই সাগরদ্বীপ হল বঙ্গোপসাগরের মহাদেশীয় সোপানে অবস্থিত একটি দ্বীপ। কলকাতা শহর থেকে ১০০ কিলোমিটার দূরে অবস্থিত এই দ্বীপটি। গঙ্গা নদীর মর্ত্যে প্রত্যাবর্তন ও সাগর রাজার পুত্রদের জীবন বিসর্জনের লোকগাঁথাকে ঘিরে গড়ে উঠেছে এই বিখ্যাত তীর্থস্থান গঙ্গাসাগর।
অতরঙ্গি রে
মুক্তি
হিন্দি সংস্করণের প্রিমিয়ারের সাথে সামঞ্জস্য রেখে একই দিনে ছবিটির তামিল সংস্করণও মুক্তি পায়।
গঙ্গাসাগর মেলা
গঙ্গাসাগর মেলা দ্বিতীয় বৃহত্তম হিন্দু মেলা (কুম্ভমেলার পরে)। সাগর দ্বীপের দক্ষিণে হুগলি নদী বঙ্গোপসাগরে পতিত হচ্ছে। এই স্থানটি হিন্দুদের কাছে পবিত্র তীর্থ। তাই প্রতিবছর মকর সংক্রান্তির দিন এখানে বহু লোক তীর্থস্নান করতে আসেন; তবে বিহার-উত্তরপ্রদেশ থেকে আগত অবাঙালি পুণ্যার্থীদের ভিড়ই হয় সর্বাধিক।
লোকগাঁথা ও ইতিহাস
কিংবদন্তি আছে, এখানে সাংখ্যদর্শনের আদি-প্রবক্তা কপিলমুনির আশ্রম ছিল। একদা কপিলমুনির ক্রোধাগ্নিতে সগর রাজার ষাট হাজার পুত্র ভস্মীভূত হন এবং তাদের আত্মা নরকে নিক্ষিপ্ত হয়। সগরের পৌত্র ভগীরথ স্বর্গ থেকে গঙ্গাকে নিয়ে এসে সগরপুত্রদের ভস্মাবশেষ ধুয়ে ফেলেন এবং তাদের আত্মাকে মুক্ত করে দেন (রামায়ণ, বালকাণ্ড, ৪৩ অধ্যায়)। মহাভারতের বনপর্বে তীর্থযাত্রা অংশে গঙ্গাসাগর তীর্থের কথা বলা হয়েছে। পালবংশের রাজা দেবপালের একটি লিপিতে তার গঙ্গাসাগর-সঙ্গমে ধর্মানুষ্ঠান করার কথা বলা হয়েছে। লোক-কাহিনী অনুযায়ী এখানে কপিল মুনির একটি আশ্রম ছিল। একসময় সেটি সমুদ্রগর্ভে বিলীন হয়ে গেলে আশ্রমটিকে কেন্দ্র করে তার ভক্তদের সমাগম বাড়তে থাকে। প্রত্যেক বছর জানুয়ারি মাসের মাঝামাঝি মকরসংক্রান্তি বা পৌষ-সংক্রান্তির পূণ্যতীথিতে লাখো লাখো লোকের সমাগম ঘটে এই সঙ্গমে। এই সমাগমকে ঘিরে গড়ে উঠেছে বিরাট মেলা যার নাম গঙ্গাসাগর-মেলা।
সাধুসন্তরের উপস্থিতি
হিমালয়ের সাধুসন্তরা মেলার বিশেষ আকর্ষণ। তীব্র শীত উপেক্ষা করে কেবল ছাইভস্ম গায়ে মেখে অনাবৃত অবস্থায় তারা তাদের ধর্মীয় নিয়ম পালন করে যাচ্ছেন। সরকারের পাশাপাশি অনেক স্বেচ্ছাসেবী সংগঠন মেলায় প্রাথমিক চিকিৎসা থেকে আরম্ভ করে সেবামূলক কর্মকাণ্ডে জড়িত আছেন। জাতপাত ভুলে, সমস্ত সঙ্কীর্ণতা দূরে ঠেলে ঐক্যের এক ভারতের সূচনা ঘটে এই মেলায়।
অরিনোকো নদী
অরিনোকো নদী দক্ষিণ আমেরিকার দীর্ঘতম নদীগুলির মধ্যে অন্যতম। এটি  দীর্ঘ। নদীটির অববাহিকা, যা কখনও কখনও অরিনোকিয়া নামেও অভিহিত করা হয়ে থাকে,   প্রায় 880,000 km2 অঞ্চল জুড়ে বিস্তৃত; অববাহিকার ৭৬% রয়েছে ভেনেজুয়েলার মধ্যে এবং কলম্বিয়ার মধ্যে রয়েছে বাকী অংশ। জল নিষ্কাশনের পরিমাণ অনুযায়ী এটি বিশ্বের চতুর্থ বৃহত্তম নদী। অরিনোকো নদী এবং এর উপনদীগুলি ভেনেজুয়েলার পূর্ব ও অভ্যন্তরভাগে এবং কলম্বিয়ার ল্যানোসগুলির জন্য প্রধান পরিবহন ব্যবস্থা। অরিনোকোর অববাহিকায় পরিবেশ অত্যন্ত বৈচিত্র্যময়; এখানে বিভিন্ন ধরনের উদ্ভিদ এবং প্রাণীজগতের দেখা পাওয়া যায়।
ব্যুৎপত্তি
নদীর নামটি সম্ভবত ওয়ারাও ভাষা থেকে এসেছে। ওয়ারাও ভাষায় 'গুইরি' বা güiri (প্যাডেল) এবং 'নোকো' বাnoko (স্থান) শব্দদ্বয় থেকে নদীর নামটি উদ্ভূত বলে মনে করা হয়। শব্দদুটির আক্ষরিক অর্থ হল "প্যাডেল করার একটি জায়গা" অর্থাত একটি নাব্য জায়গা।
ইতিহাস
বাম|থাম্ব| ১৮৯৭ সালে নিম্ন অরিনোকো অববাহিকা ১৪৯৮ সালের আগস্ট মাসে কলম্বাসে র তৃতীয় সমুদ্রযাত্রার সময় আটলান্টিক মহাসাগরে অরিনোকো নদীর মোহনাটি নথিভুক্ত করা হয়েছিল। যদিও অরিনোকো নদীর উৎসটি খুঁজে পেতে লেগে গিয়েছিল প্রায় ৪৫৩ বছর; ১৯৫১ সালে পারিমা পর্বতমালার সেরো-ডেলগাদো-চালবাডে নদীর উতসমুখটি আবিষ্কৃত হয়। ১৯৫১ সালে একটি যৌথ ফরাসি-ভেনেজুয়েলার অভিযান দ্বারা ভেনেজুয়েলা– ব্রাজিলিয়ান সীমান্তের কাছে, সমুদ্রতল থেকে উপরে , নদীর উতসমুখটি চিহ্নিত করা হয়।
ভূগোল
অরিনোকোর গতিপথটি ভেনেজুয়েলার গায়ানা শিল্ডকে ঘিরে একটি প্রশস্ত উপবৃত্তাকার চাপ তৈরি করে। অন্যান্য দীর্ঘ নদীর মতই, এটিও অসম দৈর্ঘ্যের চারটি জোনে বিভক্তঃ
ডান|থাম্ব| মারিউসা ন্যাশনাল পার্কে অরিনোকো নদীর দৃশ্য (আমাকুরো বদ্বীপ) ডান|থাম্ব| অরিনোকো নদী ক্যারোন নদীর সাথে সঙ্গমে (নীচে বামে) ডান|থাম্ব| ভেনেজুয়েলার অরিনোকো নদী ডান|থাম্ব| অরিনোকো নদী, ভেনিজুয়েলার অ্যামাজনাস রাজ্যে মোহনার কাছাকাছি, অরিনোকো নদী একটি বিস্তৃত ব-দ্বীপ তৈরি করেছে যা শত শত নদী এবং জলপথের ধাত্রীভূমি। এটি প্রায় জলাভূমির মধ্যে বিস্তৃত। বর্ষাকালে, অরিনোকো নদী প্রায়  চওড়া হতে পারে এবং  গভীর হতে পারে।
বাস্তুতন্ত্র
বোটো এবং দৈত্যাকৃতি ভোঁদড় অরিনোকো নদীতে বাস করে। অরিনোকোর কুমির পৃথিবীর অন্যতম বিরল সরীসৃপ। অরিনোকো কুমির মোটামুটি মধ্য এবং নিম্ন অরিনোকো নদীর অববাহিকায় পাওয়া যায়।
১০০০ টিরও বেশি মাছের প্রজাতি নদী অববাহিকায় রেকর্ড করা হয়েছে এবং প্রায় ১৫% মাছ স্থানীয় প্রকৃতির। নদীর মাছগুলির মধ্যে অরিনোকো মোহনায় ব্র্যাকিশ বা নুনের পানিতে পাওয়া প্রজাতি রয়েছে, তবে তাজা মিঠা জলেরও বেশ কিছু মাছ রয়েছে। সবথকে বেশি প্রচলিত মিঠা জলের মাছ হল ক্যারাসিফর্মস আর সিরলুরিফর্মস; এই দুই প্রজাতির মাছি অরিনোকোর মিঠা জলের মাছের ৮০% দখল করে আছে। আরও কিছু বিখ্যাত মাছ হল ব্ল্যাক স্পট পিরানহা এবং কার্ডিনাল টেট্রা । অ্যাকোয়ারিয়াম শিল্পে গুরুত্বপূর্ণ এই মাছগুলি রিও নিগ্রোতেও পাওয়া যায় যা ক্যাসিকিয়ের খালের মাধ্যমে অরিনোকোর সাথে যুক্ত।
অর্থনৈতিক কার্যকলাপ
নদীটির বেশিরভাগ অংশই নাব্য এবং নৌ চলাচল করে; ড্রেজিং-য়ের মাধ্যমে সমুদ্রের জাহাজগুলি কারোনে নদীর মোহনা সিওদাদ বলিভার পর্যন্ত উজানে প্রবেশ করতে পারে। রিভার স্টিমারগুলি পোর্তো আয়াকুচো এবং অ্যাট্রেস র‌্যাপিডস পর্যন্ত পণ্যসম্ভার বহন করে।
এল ফ্লোরোর লোহার খনি
১৯২৬ সালে, ভেনেজুয়েলার খনির পরিদর্শক সান ফেলিক্স শহরের দক্ষিণে এল ফ্লোরোরো নামে একটি পাহাড়ে অরিনোকো বদ্বীপের নিকটে একটি সমৃদ্ধ লৌহখনিরসন্ধান পেয়েছিলেন । ভেনেজুয়েলার সংস্থাগুলি এবং মার্কিন ইস্পাত সংস্থাগুলির একত্রিত হয়ে দ্বিতীয় বিশ্বযুদ্ধের পরে এই খনি থেকে লৌহ আকরিক উত্তোলনের কাজ শুরু হয়েছিল। ১৯৫০ এর দশকের গোড়ার দিকে, প্রতিদিন প্রায় ১০০০০ টন আকরিক বহনকারী মাটি উত্তোলন করা হত।
আলকাতরা
অরিনোকো নদীর অববাহিকায় অরিনোকো তৈল খনি বেল্টে, প্রচুর পরিমাণে আলকাতরা সঞ্চিত রয়েছে, যা ভবিষ্যতে তেল উৎপাদনের উৎস হতে পারে।
পূর্ব ভেনিজুয়েলার অববাহিকা
থাম্ব|ক্যারোন নদীর সাথে অরিনোকোর সঙ্গম
অ্যানজোটেগুয়ে-গুয়ারিকো এবং মোনাগাস রাজ্যগুলিকে ঘিরে, অভ্যন্তরীণ সীমা অববাহিকার উত্তর সীমানা এবং গায়ানা শিল্ড অববাহিকার দক্ষিণ সীমানা গঠন করে । এছাড়া মাতুরিন নদী পূর্বদিকের উপ-অববাহিকা গঠন করে এবং গুয়ারিকো নদী পশ্চিমদিকের উপ-অববাহিকার গঠন করে। এল ফুরিয়াল তৈলখনিটি ১৯৭৮ সালে আবিষ্কৃত হয়েছিল যেখানে ওলিগসিন অগভীর সামুদ্রিক বেলেপাথর স্তর থেকে তৈল উত্তোলিত হয়।
বিনোদন এবং ক্রীড়া
১৯৭৩ সাল থেকে, সিভিল এসোসিয়েশন নুয়েস্ট্রস রিওস সন ন্যাভিগেবলস আন্তর্জাতিক্স্তরে নুয়েস্ত্রস রিওস সন ন্যাভিগেবল নৌপরিচালনা আয়োজন করে। এটিতে  অরিনোকো, মেটা এবং আপর নদীর মধ্যে দিয়ে ১২০০ কিলোমিটার পথ পাড়ি দিতে হ্য। এটিই পৃথিবীর দীর্ঘতম নৌযাত্রা। নৌকাগুলি প্রতি ঘণ্টা গড়ে ১২০ মাইল গতিবেগে নৌচালনা করে। সিউদাদ বলিভার বা সান ফার্নান্দো দে অপুর থেকে শুরু করে, তিনটি নদীপথ অতিক্রম করে আবার এই অংশে ফিরে আসতে হয়। বিশ্বের বিভিন্ন জায়গা থেকে এই নৌচালনায় অংশ নিতে এবং পরিদর্শন করতে লোকজন আসেন।
উচ্চতা
ডান|থাম্ব|290x290পিক্সেল|[[ঘনাকার একটি বস্তুর মাধ্যমে বিভিন্ন মাত্রা যেমন দৈর্ঘ্য, প্রস্থ ও উচ্চতাকে প্রদর্শন করা হচ্ছে।]] উচ্চতা একটি বহু-অর্থবোধক পরিভাষা। প্রথমত, এটি দিয়ে কোনও সমতল স্থানে খাড়া দণ্ডায়মান কোনও জীব বা জড় বস্তুর নিম্নপ্রান্ত বা পাদবিন্দু থেকে ঊর্ধ্বপ্রান্ত বা শীর্ষবিন্দু পর্যন্ত উল্লম্ব দৈর্ঘ্যকে (অর্থাৎ ঐ জীব বা বস্তু কতটুকু "লম্বা" বা "উঁচু") বোঝাতে পারে। যেমন বলা হতে পারে যে "একটি ভবনের উচ্চতা হল ৫০ মিটার"। মানুষের ক্ষেত্রে মানুষের উচ্চতা (Human height) পরিভাষাটি ব্যবহার করা হয়, যা দিয়ে দণ্ডায়মান কোনও ব্যক্তির পায়ের তলা থেকে মাথার উপরিপৃষ্ঠ পর্যন্ত পরিমাপকৃত উল্লম্ব দৈর্ঘ্যকে বোঝায়। যেমন বলা হতে পারে যে "একজন ব্যক্তির উচ্চতা ৬ ফুট"।
আবার উচ্চতা বলতে কোনও প্রসঙ্গতলের (সাধারণত ভূপৃষ্ঠতল বা সমুদ্র সমতল) সাপেক্ষে কোনও বিন্দু বা বস্তু উপরের দিকে কতটুকু উল্লম্ব দূরত্বে অবস্থিত (অর্থাৎ ঐ তল থেকে কত "উঁচুতে" অবস্থিত), সেটিকে বোঝানো হতে পারে। এটিকে ইংরেজিতে সাধারণত "অ্যালটিচিউড" (Altitude) নামের একটি বিশেষ পরিভাষা দিয়ে নির্দেশ করা হয়। যেমন বলা হতে পারে যে "সমুদ্র সমতল থেকে একটি বিমানের উচ্চতা প্রায় ১০,০০০ মিটার"। এ বিষয়ে আরও জানতে উচ্চতা (উল্লম্ব দূরত্ব) নিবন্ধটি দেখুন। সাধারণত বিমানচালনা, ক্রীড়া, বায়ুমণ্ডলের চাপ পরিমাপ, ইত্যাদি ক্ষেত্রে উচ্চতার এই ধারণাটি প্রয়োগ করা হয়।
অধিকন্তু ভূগোলবিদ্যায় ভূপৃষ্ঠের স্থলভাগের কোনও স্থানের উচ্চতা বলতে সমুদ্র সমতল থেকে ঐ স্থানটির উল্লম্ব দূরত্বকে বোঝায়। এটিকে ইংরেজিতে সাধারণত "এলিভেশন" (Elevation) নামের একটি বিশেষ পরিভাষা দিয়ে নির্দেশ করা হয়। যেমন বলা হতে পারে যে "সমুদ্র সমতল থেকে এভারেস্ট পর্বতের উচ্চতা ৮৮৪৮ মিটার।" এ বিষয়ে আরও জানতে উচ্চতা (ভৌগোলিক স্থান) নিবন্ধটি দেখুন। জ্যামিতিশাস্ত্রের আলোচনায় একটি দ্বি-মাত্রিক (x ও y দুইটি অক্ষবিশিষ্ট) কার্তেসীয় স্থানাংক ব্যবস্থায় অনুভূমিক x-অক্ষের সাপেক্ষে উল্লম্ব y-অক্ষ বরাবর কোনও বিন্দুর দূরত্বকে সেই বিন্দুটির উচ্চতা বলে। অন্যদিকে একটি ত্রি-মাত্রিক (x, y ও z তিনটি অক্ষবিশিষ্ট) কার্তেসীয় স্থানাংক ব্যবস্থায় z-অক্ষটিকে উল্লম্ব ধরা হয় এবং অনুভূমিক x-y তল থেকে উল্লম্ব z-অক্ষ বরাবর কোনও বিন্দুর দূরত্বকে সেই বিন্দুটির উচ্চতা বলে।
ব্যুৎপত্তি
বাংলা ভাষায় উচ্চতা শব্দটির ব্যুৎপত্তি ঘটেছে উচ্চ থেকে।
গণিতশাস্ত্রে উচ্চতা
কোনও একটি শূন্যস্থানের প্রাথমিক মডেলের ক্ষেত্রে, উচ্চতাকে ধরা যেতে পারে, তৃতীয় মাত্রা হিসাবে, অপর দুটি মাত্রা হচ্ছে, দৈর্ঘ্য এবং প্রস্থ। উচ্চতা সাধারণত দৈর্ঘ্য এবং প্রস্থ -এর তলের সাথে লম্বভাবে থাকে।
উচ্চতাকে আরও ব্যবহার করা হয়, কিছু বিমূর্ত সংজ্ঞা প্রদানের জন্য। এর মধ্যে অন্তর্ভুক্ত: অন্যান্য ব্যবহারের মধ্যে রয়েছে বিনিময় বীজগণিত এবং উপস্থাপনা তত্ত্ব প্রভৃতিতে।
ভূতত্ত্ব
পার্থিব জগতের উচ্চতা হিসাব করার জন্য যদিওবা উচ্চতাকে একটি প্রসঙ্গ তলের সাপেক্ষে পরিমাপ করা হয়, একটি শূন্য মানের পৃষ্ঠতলের উপর ভিত্তি করে, যা সমুদ্র পৃষ্ঠতল নামে পরিচিত। উভয় অ্যালটিটূড ও এলিভেশন হল উচ্চতার প্রতিশব্দ, যা সাধারণত সংজ্ঞায়িত করা হয় গড় সমুদ্র পৃষ্ঠতল থেকে কোন বিন্দুর অবস্থানে মান। যে কেউ সমুদ্র পৃষ্ঠতলকে  একটি মহাদেশের নিচে সম্প্রসারিত করে কল্পনা করতে পারে, সহজভাবে, যে কেউ মহাদেশের ভিতর দিয়ে যাওয়া অনেক সংকীর্ণ খালের কথা কল্পনা করতে পারে। কিন্তু বাস্তবে, মহাদেশের নিচে সম্প্রসারিত করা সমুদ্র পৃষ্ঠতলকে নির্ণয় করা হয় মাধ্যাকর্ষীয় পরিমাপ থেকে, এবং কিছুটা ভিন্ন গাণিতিক পদ্ধতির মাধ্যমে; দেখুন ভূগণিত, উচ্চতা।
ভূগণিতের ক্ষেত্রে
সমুদ্র পৃষ্ঠতল থেকে পরিমাপের পরিবর্তে ভূগণিতবিদগণ প্রয়োশই উচ্চতাকে সংজ্ঞায়িত করতে পছন্দ করেন একটি রেফারেন্স উপবৃত্তের পৃষ্ঠ থেকে, দেখুন ভূগণিতিক পদ্ধতিতে উলম্ব উপাত্ত নির্ণয়।
কোনও একটি ভৌগোলিক স্থানের উচ্চতার সংজ্ঞা প্রদানের জন্য একটি প্রসঙ্গবিন্দু বা প্রসঙ্গতলের প্রয়োজন পরে। উদাহরণস্বরূপ, সমুদ্র সমতলকে প্রসঙ্গতল হিসেবে গণ্য করে নির্ণীত ভৌগোলিক উচ্চতা বা "এলিভেশন" অনুসারে বিশ্বের সর্বোচ্চ পর্বতশৃঙ্গটি হল এভারেস্ট পর্বত, যা নেপাল ও চীনের তিব্বতের সীমান্তে অবস্থিত। তবে পাদদেশকে প্রসঙ্গতল হিসেবে গণ্য করে থেকে চূড়া পর্যন্ত উচ্চতা পরিমাপ করলে সর্বোচ্চ পর্বত হল প্রশান্ত মহাসাগরে মার্কিন যুক্তরাষ্ট্রের হাওয়াই দ্বীপপুঞ্জের মাউনা কিয়া (Mauna Kea) পর্বত।
বিমান চলাচলে উচ্চতার ধারণা
বিমান চলাচলে উচ্চতার তিনটি পৃথক ধারণা ব্যবহৃত হয়, যেগুলিকে ইংরেজি ভাষায় "হাইট", "অ্যালটিচিউড" ও "এলিভেশন" এই তিনটি স্বতন্ত্র পরিভাষা দিয়ে নির্দেশ করা নয়। সাধারণত একটি বিমানের সমুদ্র সমতল থেকে কত উঁচুতে রয়েছে, সেই উচ্চতাটিকে নির্দেশ করতে "অ্যালটিচিউড" পরিভাষাটি ব্যবহার করা হয়। অপরদিকে বিমানের নিচে অবস্থিত ভূ-সমতল থেকে এটির উচ্চতাকে নির্দেশ করতে "হাইট" পরিভাষাটি ব্যবহার করা হয়। অন্যদিকে সমুদ্র সমতল থেকে বিমানের নিচে অবস্থিত ভৌগোলিক স্থানটির উচ্চতা নির্দেশ করতে "এলিভেশন" পরিভাষাটি ব্যবহার করা হয়। সুতরাং, বিমান চলাচলের ক্ষেত্রে কোনও বিমানের "হাইট"-এর সাথে এর নিচে অবস্থিত ভৌগোলিক অবস্থানটির "এলিভেশন" যোগ করলে বিমানটির "অ্যালটিচিউড" পাওয়া যাবে। তবে এটি একটি সরলীকৃত বর্ণনা। বাস্তব বিশ্বে বিমান চলাচলে উচ্চতা বোঝাতে বিভিন্ন রকমের পরিভাষা ব্যবহার করা হয়ে থাকে।
মানব সংস্কৃতিতে
উন্নয়নশীল দেশগুলির জনগণের পুষ্টিমানের পরিবর্তন নিরীক্ষণের জন্য জাতিসংঘ দৈহিক উচ্চতার পরিবর্তনের পরিসংখ্যান (অন্যান্য পরিসংখ্যানের মধ্যে) ব্যবহার করে থাকে। কোনও মানব জনসমষ্টির গড় উচ্চতা থেকে সেটির সদস্যদের জন্ম, লালন-পালন, সামাজিক শ্রেণী, খাদ্যাভাস এবং স্বাস্থ্য সেবা ব্যবস্থা সম্পর্কে বহু জটিল তথ্য পাওয়া যায়।
থাই লিপি
থাই লিপি (อักษรไทย; ) হলো একটি আবুগিদা লিখনপদ্ধতি যা থাই, দক্ষিণ থাই এবং থাইল্যান্ডে প্রচলিত আরও অনেক ভাষা লিখতে ব্যবহৃত হয়।  থাই বর্ণমালায় নিজস্ব (থাই লিখতে ব্যবহৃত লিপি) ৪৪টি ব্যঞ্জনবর্ণ (พยัญชนะ, ফায়াঞ্চন), ১৫টি স্বরবর্ণ (สระ, সর) রয়েছে যেগুলোর কমপক্ষে ২৮টি স্বররূপ এবং চারটি স্বর ডায়াক্রিটিক (วรรณยุกต์ or วรรณยุต, ওয়ানয়িউক বাওয়ানয়িউত) রয়েছে।
ফোনেটিক
The consonants can be organised by place and manner of articulation according to principles of the International Phonetic Association. Thai distinguishes among three voice/aspiration patterns for plosive consonants:
Where English has only a distinction between the voiced, unaspirated and the unvoiced, aspirated, Thai distinguishes a third sound which is neither voiced nor aspirated, which occurs in English only as an allophone of , approximately the sound of the p in "spin". There is similarly an alveolar, , triplet. In the velar series there is a, pair and in the postalveolar series the ,  pair.
In each cell below, the first line indicates International Phonetic Alphabet (IPA), the second indicates the Thai characters in initial position (several letters appearing in the same box have identical pronunciation). Note how the conventional alphabetic order shown in the table above follows roughly the table below, reading the coloured blocks from right to left and top to bottom.
Pronunciation of Thai characters in initial position
Although the overall 44 Thai consonants provide 21 sounds in case of initials, the case for finals is different. Note how the consonant sounds in the table for initials collapse in the table for final sounds. At the end of a syllable, all plosives are unvoiced, unaspirated, and have no audible release. Initial affricates and fricatives become final plosives. The initial trill (ร), approximant (ญ), and lateral approximants (ล,ฬ) are realized as a final nasal.
Only 8 ending sounds, as well as no ending sound, are available in Thai pronunciation. Among these consonants, excluding the disused ฃ and ฅ, six (ฉ ผ ฝ ห อ ฮ) cannot be used as a final. The remaining 36 are grouped as following.
Pronunciation of Thai characters in final position
ইউনিকোড
থাই ইউনিকোডে থাই, লান্না থাই ও পালি ভাষার অক্ষর ব্যবহার করা হয়েছে। যা Thai Industrial Standard 620-2533 এর উপর ভিত্তি করে তৈরি হয়েছে।
সানি সিং (লেখক)
সানি সিং (জন্ম ২০ মে ১৯৬৯) হলেন একজন ভারতীয় লেখিকা। সানি সিং ভারতের বারাণসীতে জন্মগ্রহণ করেন। সিং তিনটি উপন্যাস, দুটি অ-কথাসাহিত্য বই এবং অসংখ্য ছোট গল্প এবং প্রবন্ধ প্রকাশ করেছেন। তিনি স্পেনের বার্সেলোনার বিশ্ববিদ্যালয় থেকে পিএইচডি ডিগ্রি এবং  স্প্যানিশ ভাষা, সাহিত্য ও সংস্কৃতিতে একটি মাস্টার্স ডিগ্রি অর্জন করেন। তার সর্বশেষ উপন্যাস, হোটেল আর্কাদিয়া এয়া কুয়ার্টেট বই দ্বারা প্রকাশিত হয়। তিনি ঝলাক পুরস্কার প্রতিষ্ঠা করেছিলেন। ২০০৩ সালে তিনি তার আত্মপ্রকাশ করেন। তার আত্মপ্রকাশ হয়েছিল নারী বিষয়ক উপন্যাস দিয়ে। নারীর আত্মহত্যা বিষয়ের বইটি স্পেনের মারে লেটিরাস পুরস্কার জিতেছিল।
প্রথমিক জীবন ও শিক্ষা
সানি সিং ভারতের বারাণসীতে জন্মগ্রহণ করেন। তার বাবা সরকারি কাজ করেন। তার পরিবারটি নিয়মিতভাবে তাদের বাসস্থান পরিবর্তন করে। বিভিন্ন সেনানিবাসে এবং দাঙ্গাতে তারা তেজু সহ বিভিন্ন সেনানিবাস  এবং ঘাঁটিতে বসবাস করেন। পরিবারটি বিদেশে তাদের পিতার কার্যভার অনুসরণ করেন। পরিবারটি পাকিস্তান, মার্কিন যুক্তরাষ্ট্র এবং নামিবিয়ায় বসবাস করে।
তিনি ব্র্যান্ডিস ইউনিভার্সিটিতে উপস্থিত ছিলেন। যেখানে তিনি ইংরেজি ও আমেরিকান সাহিত্যে  মজাদার ব্যক্তি ছিলেন। তিনি স্পেনের স্প্যানিশ ভাষা, সাহিত্য ও সংস্কৃতি এবং স্পেনের বার্সেলোনার বিশ্ববিদ্যালয় থেকে পিএইচডি ডিগ্রি এবং  স্প্যানিশ ভাষা, সাহিত্য ও সংস্কৃতিতে একটি মাস্টার্স ডিগ্রি অর্জন করেন।
পেশা জীবন
তিনি ১৯৯৫ সালে ভারতে ফিরে যাওয়ার আগে মেক্সিকো, চিলিতে এবং দক্ষিণ আফ্রিকার সাংবাদিক ও ব্যবস্থাপনা নির্বাহী হিসাবে কাজ করেন। এই কাজ ২০০২ সাল পর্যন্ত তিনি একজন ফ্রিল্যান্স লেখক এবং সাংবাদিক হিসাবে করেন। তিনি সেই সময়ের মধ্যে তার প্রথম দুটি বই প্রকাশ করেন। ২০০২ সালে তিনি তার পিএইচডি ডিগ্রীতে কাজ করার জন্য ২০০২ সালে বার্সেলোনাতে চলে যান এবং ২০০৬ সালে তার দ্বিতীয় উপন্যাস প্রকাশ করেন।
সাহিত্য কর্ম
সিং তিনটি উপন্যাস, দুটি অ-কথাসাহিত্য বই এবং অসংখ্য ছোট গল্প এবং প্রবন্ধ প্রকাশ করেছেন।
২০০৩ সালে তার আত্মপ্রকাশের উপন্যাস নারীর আত্মহত্যা বিষয়ে বই স্পেনের মারে লেটিরাস পুরস্কার জিতেছে। তার সর্বশেষ উপন্যাস, হোটেল আর্কাদিয়া এয়া কুয়ার্টেট বই দ্বারা প্রকাশিত হয়।
হাজি ইউনুস
হাজি ইউনুস একজন ভারতীয় রাজনীতিবিদ এবং ভারতের দিল্লির বিধানসভার সদস্য। তিনি নয়াদিল্লির মুস্তাফাবাদ আসনের প্রতিনিধি এবং আম আদমি পার্টির একজন সদস্য।
ইয়ান ব্রাডশ
ইয়ান ডেভিড রাসেল ব্রাডশ (Ian Bradshaw; জন্ম: ৯ জুলাই, ১৯৭৪) বার্বাডোসে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন ‘ব্রাড’ ডাকনামে পরিচিত ইয়ান ব্রাডশ।
মার্চ, ২০০৬ সালে নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। ঐ টেস্টের উভয় ইনিংসেই তিনটি করে উইকেট পেয়েছিলেন। সিরিজের পাঁচ টেস্টে অংশ নেন। তবে, জুন মাসে দল থেকে বাদ পড়ে যান ইয়ান ব্রাডশ।
প্রারম্ভিক জীবন
১৯৯৩ সালে অনূর্ধ্ব-১৯ দলকে নিয়ে ইংল্যান্ড সফরে যান। তিনটি যুবদের টেস্ট ও দুইটি যুবদের একদিনের আন্তর্জাতিকে দলকে নেতৃত্ব দেন ইয়ান ব্রাডশ। তবে, বার্বাডোসের জাতীয় দল নির্বাচকমণ্ডলীর কাছ থেকে স্বীকৃতি আদায়ে ব্যর্থ হন। এ সময়ে তিনি বার্বাডোসের পক্ষে বেশ কিছু প্রথম-শ্রেণীর ক্রিকেটে অংশগ্রহণ করেছিলেন।
অবশেষে জানুয়ারি, ১৯৯৮ সালে বার্বাডোসের নির্বাচকমণ্ডলীর দৃষ্টি আকর্ষণে সক্ষমতা দেখালেও তখনও তিনি আঞ্চলিক দল নির্বাচকমণ্ডলীর দৃষ্টির বাইরে ছিলেন। তখনও তিনি ২০০০-০১ মৌসুম পর্যন্ত বার্বাডোস দলের অধিনায়কের দায়িত্বে ছিলেন।
আন্তর্জাতিক ক্রিকেট
এপ্রিল, ২০০৪ সালে পুনরায় ওডিআই দলের সদস্য নির্বাচন করা হয় তাকে। সফরকারী ইংল্যান্ডের বিপক্ষে ৭-খেলার ওডিআই সিরিজের প্রথম চার খেলায় অংশগ্রহণের সুযোগ হয়নি তার। পঞ্চম খেলায় দুই উইকেট নিয়ে ওয়েস্ট ইন্ডিজের জয়ে প্রভূতঃ ভূমিকা রাখেন। এরপর বিউসেজুর স্টেডিয়ামে প্রথম খেলতে নেমে পাঁচ উইকেট পান। ঐ সিরিজে ব্রাডশ পাঁচ উইকেট পান ও ওভার প্রতি ৫.৫০ রান দেন যা তার খেলোয়াড়ী জীবনের সর্বোচ্চ খরুচে বোলিং ছিল।
নাদিম বেগ অভিনীত চলচ্চিত্রের তালিকা
নাদিম বেগ একজন পাকিস্তানি অভিনেতা, গায়ক ও প্রযোজক। ১৯৬৭ সালে কর্মজীবনের শুরু থেকে বর্তমান পর্যন্ত তিনি দুইশটির বেশি চলচ্চিত্রে অভিনয় করে ১৯৯৭ এর প্রাইড অব পারফরম্যান্স পুরস্কার সহ অনেক পুরস্কার জিতেছেন। পাকিস্তানে নাদিম ভারতের অমিতাভ বচ্চনের মত মর্যাদা পেয়ে থাকেন।
নগেন্দ্রনাথ চট্টোপাধ্যায়
নগেন্দ্রনাথ চট্টোপাধ্যায় (অক্টোবর ১৮৪৩ ― জুন ১৯১৩) একজন বাঙালি পণ্ডিত, সমাজসেবী ও লেখক।
প্রারম্ভিক জীবন
নগেন্দ্রনাথ চট্টোপাধ্যায় হুগলি জেলা র বাঁশবেড়িয়ায় জন্মগ্রহণ করেন। তাঁর পিতার নাম দ্বারকানাথ তর্কচূড়ামণি। বাল্যে মাতৃপিতৃহীন হয়ে কাকার কাছে প্রতিপালিত হন। কৃষ্ণনগরে এসে স্কুলে পড়ার সময় শিক্ষক রামতনু লাহিড়ী র সংস্পর্শে এসে ব্ৰাহ্মধর্মে আকৃষ্ট হয়ে উপবীত ত্যাগ করেন। ফলে তার পারিবারিক মাসোহারা বন্ধ হয়ে যায় এবং শেষ পর্যন্ত পিতৃসম্পত্তি থেকে বঞ্চিত হন। ১৮৬২ সালে প্রবেশিকা পাশ করে অর্থাভাবে পড়াশুনা ছেড়ে শিক্ষকতার কাজ নেন।